Børnehave Archives - Karriere, kærlighed og krøller\n16. oktober 2018 Krøltoppen\tSkriv en kommentar\nDer er lige nogle friske guldkorn på bloggen fra de to store. Aldersmæssigt bliver de hhv. 7 og 3 år inden for de næste par måneder.\nDer er svømning i datterens SFO, hvor de skiftevis svømmer hver anden mandag. A var på hold 2, og havde derfor fået en ‘anmeldelse’ af svømningen af hendes kammerat, der var på hold 1.\nA: O har sagt, at det var sjovt. Og hårdt! Det var så hårdt, at hans hår var helt vådt af sved 😅🤣\nE er starter i børnehave. Det giver nogle nye ord og lege.\nMig: Hvad har du lavet i børnehaven i dag?\nE: Jeg har slåset med dinosaurusser hele dagen…\nJeg har fået farvet øjenbryn, hvilket E straks ser.\nE: Mor må jeg mærke dine øjenbryn?\nE: Åhh de føles dejlige.\nA har besøg af en veninde, der hedder Jasmin. Herefter har E kun omtalt vores vitaminpiller som Jasminpiller.\nVi har lavet ønskeseddel til Es 3 års fødselsdag. Efter et par dage, spørger han mig, hvad jeg ønsker mig.\nMig: Jeg ønsker mig en creme til ansigtet.\nE: Det kan man ikke ønske sig.\nMig: Hvad synes du så, jeg skal ønske mig?\nE: En dukke til at sove med…….\nA ser Den store bagedyst.\nA: Jeg gider ikke være dommer i bagedysten. Så skal jeg smage på SÅ mange kager, og så får jeg ondt i maven og skal ud og kaste op. Jeg vil hellere være en af dem, der bager, for så skal jeg ikke smage på så meget.\nBørnehaveden store bagedystDinosaurusGuldkornØnskeseddelsvømningVis\nGuldkorn fra min søn\n15. august 2018 Krøltoppen\tSkriv en kommentar\nEn gang delte jeg jævnligt min datters guldkorn, men det er som om, de ikke længere kommer væltende. Hun er jo også stor nu. Men så er det godt, at lillebror på 2,5 år er godt i gang med at underholde med jævnlige guldkorn. Herunder har jeg samlet et par stykker.\nE: Hvis man slår sig, skal man have klistermærker på!\nHjem-is bilens klokke lyder i nærheden.\nE: Mor mor nu kommer ice cream bilen 🙂\nMin søn sidder med Bedstes iPhone.\nE: Bedste er der Youtube på din telefon?\nBedste: Nej. Det er så moderne. Jeg er jo gammel.\nE: Er du gammel?\nBedste: Ja, jeg er gammel.\nE uden tøven: Mor er også gammel!\nMin søn er klar til vuggestue med både solbriller og kasket. Jeg siger: Du er da ikke til at skyde igennem.\nHan løfter fingrene som en skyder og siger: Se mor – jeg har lige skudt igennem. 😂\nDet er første morgen efter sommerferien.\nMig: Du skal i vuggestue i dag.\nE: Mor jeg bliver bare hjemme!\nEn morgen hvor jeg skulle aflevere begge børnene, satte vi min datter af på ‘Kys og kør’ (parkeringspladsen), så hun selv kunne gå ind. Da jeg havde hjulpet min søn ud af bilen ovre ved vuggestuen, sagde han: Mor du behøver ikke gå med ind!\n(Jeg gik med ind – nogen skulle jo åbne den børnesikrede dør)\nMin søn skal snart starte i børnehave, og vi har talt lidt om, at først går man k vuggestue, og når man har gået i børnehave, så skal man gå i skole.\nI dag har han for første gang været på besøg i børnehaven, og da jeg hentede ham, spurgte han mig: Må jeg komme i skole nu?\nGoddag-dag, sommerfest og jetlag…\n14. juni 2017 Krøltoppen\t6 kommentarer\nJeg ligger i min seng med tøjet på. Ved siden af ligger min mand og forsøger at ‘kurere’ en forstoppelse med masser af lakrids. Nu kommer der en mjavende kat og ‘tigger’ om aftensmad – for det er da helt naturligt lidt i ni…\nEfter at jeg søndag aften faldt i søvn flere gange (ca. fem gange…), da jeg først forsøgte at putte min søn og efterfølgende havde succes med at putte min datter, gik jeg i seng kl ni. Jeg sov til kl syv, kun afbrudt af FIRE vækninger af børnene på skift, hvoraf den ene varede halvanden time… Mandagen gik overraskende godt, og jeg blev først ramt af træthed efter arbejde. Jeg holdt mig vågen til kl ti og sov til vækkeuret ringede til kl seks næste morgen. Og det samme gentog jeg sådan set i går og har tænkt mig at gøre i dag. Så jetlag go home!\nJeg er dog lidt træt… I går aftes var jeg med min (store) pige til goddag-dag på hendes kommende skole. En rolig aften for mig, men jeg kunne forstå på de andre forældre, at det faktisk var en lidt stor dag. Nærmest en slags første skoledag. Ups, sådan opfattede jeg det ikke helt. Vi havde også valgt kun at komme en forælder, men det var jeg/vi nærmest ene om. Det vigtigste var, at A havde en god oplevelse – og det havde hun. Hjemme igen skulle jeg lige putte et barn, bikse en lasagne sammen til onsdagens sommerfest og rydde op i hele hytten, så der kunne blive gjort rent. Og så på hovedet i seng.\nI dag er den store sommerfest i børnenes institution så blevet afviklet. De største børn lavede et flot (og langt) akrobatik show, og så var der buffet med sammenbragt mad, slush-ice, popcorn og fri leg. Det fantastiske ved buffeten er altid at retterne afspejler de forskellige kulturer, der er repræsenteret i institutionen. Så udover store mængder pizza, pølsehorn, pastasalat og frikadeller, er der også altid nogen, der har lavet hjemmelavede forårsruller, samosaer, falafler, eksotiske risretter og andre lækkerier. I love it!\nMen efter to lange dage er det nu heller ikke så tosset, bare at ligge her. Så det gør jeg lidt endnu, før jeg kravler rigtigt i seng.\n12. december 2016 Krøltoppen\t2 kommentarer\nI lørdags blev min datter fem år. Det er svært at begribe, hvor de sidste fem år er blevet af, men sandheden er, at de er gået. Vi har grædt og vi har grint. Vi har kysset og vi har krammet. Og vi har været ved at gå amok over hinandens stædighed og temperament. Og jeg tror såmænd ikke, at vores forhold er så meget anderledes end andre mødre og deres fem-årige døtre. Det er livet på godt og ondt i en familie – og selvom det er hårdt, er det fyldt med kærlighed, og jeg ønsker ikke at gå glip af et eneste sekund.\nWeekenden er gået med fejring. Fredag kom børnehaven. Det var den store dag, som A havde set frem til med spænding. Hun tog pæn kjole på og var klar til at komme i børnehave før kl. 7 (det kom hun ikke) Men børnehaven kom. Og de kom til en fødselsdag med Ramasjang Mysterie, blå saft og lakridspiber. Stort hit. Måske jeg laver et mere specifikt indlæg om det…\nLørdag var den rigtige fødselsdag, og vi fik sendt hende tilbage i seng kl. 6, så vi 2 min efter kunne “vække” hende med sang og gaver. Det pæne tøj havde ingen interesse, så vi fejrede hende i hullede bukser, men det gjorde ingenting. Familien kom og jeg jonglerede med hjemmebagte pizza til 19 personer. Gaverne væltede ind og min store pige fik masser af knus og god opmærksomhed.\nSøndag stod den på joggingbukser, men min søster og svoger var endt med at overnatte, da min søster desværre blev skidt lørdag. Så A nød opmærksomheden, og fældede op til flere tårer, da hendes Onkel K kørte hjem. Heldigvis gik der kun et par timer, før hendes ven kom med en gave og fik lidt lagkagerester.\nEn god (og hård) weekend er overstået. Nu har jeg opdateret ønskesedlerne, bestilt en julegave og så prøver jeg at overskue de sidste opgaver, inden jeg onsdag rejser to dage til London.\nDagens hit og shit #90\n17. februar 2015 Krøltoppen\t3 kommentarer\nWorkshop, diarré og hygge med min mor.\nAt Lillepigen nu to dage i træk er blevet overbevist om, at det er ok at have underbukser på i børnehave (istedet for ble). Det skal bare vare ved!\nAt besøge min mor og få hjælp til at (ind)se ting.\nAt dagene bliver længere og længere.\nAt få et akut anfald af diarré midt i et møde – argh. Pinligt…\nAt det her eksem-behandling tilsyneladende har lang behandlingstid. (Men jeg bliver lidt stædig)\nDagens hit og shit #89\nDagens hit og shit #88\nDagens hit og shit #87\nOm at være mor… til et sygt barn med fødselsdag…\n10. december 2014 Krøltoppen\t3 kommentarer\nDen gik ikke… Lillepigen er syg – og så på hendes fødselsdag.\nSom jeg skrev i går kastede Lillepigen op mandag aften. Læs evt. her. Tirsdag var hun på tur med børnehaven til Den Gamle By, og da jeg kom kl. 16, var hun helt klar på, at hun skulle til gymnastik (Jeg kunne ellers godt være blevet hjemme…)\nJeg var så træt i går, at jeg gik i seng allerede kl. 21. Men kl. 23 var der bud efter mig. Lillepigen kastede op igen. Første stråle leverede hun i sengen ud over ca. alt… Mens den næste stråle røg på gulvet, væggen, bøgerne, lænestolen osv… Lille pus.\nHer til morgen skulle vi så fejre fødselsdag og fortælle hende, at hun ikke skulle over og fejres i børnehaven som planlagt. Det tog hun meget pænt, så vi har bare hygget i dag.\nHun blev meget glad for gaverne fra os. En juniorseng til en stor pige og et værktøjssæt. Som hun sagde: Det her værktøj er KUN til piger 🙂\nDen nye seng – uden dyne, da der puttes i stuen\nVærktøj KUN til piger 🙂\nEn uge+ er gået…\n10. december 2014 Krøltoppen\tSkriv en kommentar\n– og jeg er nu officielt mor til et børnehavebarn…\nJeg skrev dette indlæg i weekenden, men har glemt at få det udgivet… Derfor hedder overskriften nu en uge+ istedet for bare en uge 🙂\nLillepigens opstart i børnehaven er simpelthen gået så godt. Håber ikke jeg jinxer det det nu…\nDen første dag var både Manden og Lillepigen i børnehave om formiddagen. Da de skulle hjem, ville Lillepigen ikke med, så hun fik lur i børnehaven og Manden kørte hjem. Tirsdag ville Manden hente hende tidligt, men igen måtte han køre hjem uden hende…\nOg resten af ugen er kørt lidt i samme spor. Vi har hentet hende mellem 15 og 15.30, men bestemt ikke før… Og hver dag skal hun liiige noget, før hun er klar.\nOm morgenen har hun godt nok spurgt efter sin dagplejemor, og måske også en enkelt gang sagt, at hun ikke vil i børnehave, men det er hurtigt glemt. Stor afsked med kys og kram om morgenen, kan vi heller ikke få. Nogen morgener har hun vinket til os, men det er også ganske kortvarigt, så er hun videre.\nOm aftenen har hun været træt, men ikke sådan at vi har kunne lægge hende tidligere i seng. Hun får jo også lur i børnehaven, men dagens indtryk kunne jo også gøre hende ekstra træt…\nSå alt i alt er vi nogle ret tilfredse forældre… Det der børnehave er ikke så slemt.


Du er her: AU Uddannelse Bachelor Tilvalg Æstetisk kommunikation\nHvad er Æstetisk Kommunikation?\nDu analyserer konkrete eksempler på æstetisk kommunikation, og du får indsigt i fænomenet på samfundsmæssigt, kulturteoretisk og historisk niveau. Desuden får du igennem en række værkstedsøvelser praktisk erfaring med at producere kommunikative udtryk, der inddrager modtagerens oplevelse. Bagefter kommer du til at begrebsliggøre dine erfaringer fra værkstederne i de tilhørende analyseforløb. Det giver dig indsigt i udtryksformerne hos eksempelvis mundtlige, skriftlige, visuelle og auditive medier.\nI studieordningen for Æstetisk Kommunikation kan du finde yderligere information om tilvalgets opbygning og indhold samt hvilke forventninger, der er til dig som studerende. Du kan også læse om eksamensformer og eksamenskrav.\nDet faglige studieliv på Æstetisk kommunikation\nPå Æstetisk Kommunikation får du din daglige gang på den gamle og nu smukt restaurerede Kaserne på Langelandsgade. Her kommer du til at gå op og ned af studerende fra andre æstetiske fag som Kunsthistorie, Dramaturgi, Musikvidenskab og Retorik. Fagene på Kasernen samarbejder om diverse sociale arrangementer, hvilket skaber et unikt, tværfagligt miljø, hvor du har mulighed for at deltage i diverse foreninger:\nHar du lyst til et samarbejde på tværs af de æstetiske fag, så er KaserneRevyen noget for dig. Revyen samler fælles kræfter, idéer og evner, og du kan være med til at sætte dit præg på KaserneRevyen, der altid gerne ser nye medlemmer.\nDe æstetiske fag på Kasernen har en fælles fredagsbar, hvor du hver fredag kan nyde kolde drikkevarer, livemusik og samvær med dine medstuderende.\nDine jobmuligheder med et tilvalg i Æstetisk Kommunikation afhænger blandt andet af dit centrale fag samt den eventuelle kandidatuddannelse, du vælger.\nHer arbejder du med de æstetiske udtryk i vores kultur og hverdag. Størstedelen af færdiguddannede kandidater fra Æstetik og Kultur kommer til at arbejde med kommunikation og formidling. Flere bliver også ansat til udviklingsarbejde. Her kan du arbejde på tværs af organisationer, eller blive ansat som projektkoordinator.\nPå Kunsthistorie undersøges kunst og visuelle medier i et teoretisk, historisk og praktisk perspektiv. En stor del af de færdiguddannede kunsthistorikere arbejder som kommunikationsmedarbejdere eller med administrativt arbejde. Mange får også job i kunstverdenen som eksempelvis projektledere, formidlere eller kunstkuratorer. Det er også muligt at blive underviser på eksempelvis gymnasier, højskoler og lignende.\nStudievejledningen for Æstetisk kommunikation.